# Mariacarla Boscono

Mariacarla Boscono (Erroma, Italia, 1980ko irailaren 20a) supermodeloa eta aktorea dada, desfileetan look-aldaketa ugarikoa. 90eko hamarkadaren amaieran egin zuen debuta, eta 2000ko hamarkadako modelo onenetakotzat hartua.

## Bizitza
### Lehen urteak

Mariacarla Boscono Italiaren hiriburuan jaio zen, Erroman, 1980an. Bere lehen urteen zati bat bidaiatzen eman zuen, aitaren lana zela eta. Gurasoak Thailandian bizi ziren bera jaio baino lehen, baina ama haurdun geratu ostean, Erromara itzuli ziren. Urte batzuk eman zituzten han Ameriketako Estatu Batuetako Rhode Island estatuko Providencera aldatu arte, eta gero Florida estatuko Key Westera. Bere lehen urteak AEBn ikasten eman zituen, gero bere gurasoek Italian ikastea hobe zela erabaki zuten, kultura italiarrarekin birkonektatzeko. Horrek ez zuen asko iraun, 9 urte zituela, Boscono familiarekin Kenyara joan baitzen bizitzera, Malindi eta Mombasa arteko herri batean biziz. Bosconok «bere bizitzako urterik zoragarrienak» deskribatu zituen Kenyan emandako urte horiek.

### Ibilbidea

Boscono 17 urte zituela aurkitu zuten, argazkilaria zen familiako lagun batekin afaltzen ari zela. Pertsona horrek eta Maricarlaren amak modan karrera bat egiten ahalegintzera bultzatu zuten, baina Bosconok bere ikasketak lehenengo bukatu nahi izan zituen. Graduatu eta gutxira New Yorkera joan zen bizitzera, DNA Model Managementekin sinatu zuen, eta Karl Lagerfelden gogokoenetako bat bihurtu zen. Ez zuen denbora asko behar izan Bosconok mundu mailako modelo bihurtzeko, Vogue aldizkariaren azalean hainbat aldiz agertzen zen eta modako hainbat ekitalditan agertzen zen. Hennes & Mauritzen irudi izendatu zuten, Kate Moss modelo eta moda-diseinatzailea ordezkatuta, eta 2000ko Modaren Astean ile hori platinoaz agertu zen, Jean Seberg aktorea gogoratuz.
Hainbat markarekin lan egin du, besteak beste, Chanel, Blumarine, Moschino, Etro, Givenchy, Yves Saint Laurent, Jean-Paul Gaultier, Alessandro Dell'Acqua, Escada, Marc Jacobs, DKNY, Diesel, Roberto Cavalli, Alberta Ferretti, Armani Exchange, Dolce & Gabbana, Barneys New York, NARS Kosmetika, H&M, John Galliano, Hermès, Lanvin, Loewe, Prada, Pucci, Missoni, eta Salvatore Ferragamo.
2005eko denboraldian, Bosconok 70 ekitaldi baino gehiagotan parte hartu zuen New Yorken, Milanen eta Parisen. 2005ean, Forbes', ordainketarik onenak zituzten 15 supermodeloen zerrendan sartu zuen, $3,500,000 irabazi zuela kalkulatu zen. Hala eta guztiz ere, Boscono pasarelatik kanpo egon zen 2007an. Bosconok Parisen desfilatu zuen berriro 2008ko udazken/neguan Diorrentzat, bere ilea kolore naturalera itzulita.
2008an, Emilio Pucci, Hermès, John Galliano eta Moschinoren aurpegia zen eta Gucci, Dolce & Gabbana, Fendi, Christian Dior, Versace, Yves Saint Laurent eta Jean Paul Gaultierrentzat desfilatu zuen.
2009ko Pirelli egutegian Peter Beard argazkiak Afrikan egindako argazkian agertu zen, aurretik ere agertua zen 2003 eta 2004ko edizioetan.
Riccardo Tisciren Givenchyren musa da, eta markarako hainbat kanpaina egin ditu. Natalia Vodianova modelo errusiarraren lagun ona da.
2008ko azaroan, kontratu bat sinatu zuen Moschinoren lurrin berriarekin, «Glamour». Dolce & Gabbanaren irudia bihurtu zen. 2009ko udaberri/udan Caroline Trentini modelo brasildarrarekin eta Karlie Kloss estatubatuarrarekin batera.
Urte hartako martxoan W Corearen azalean agertu zen. Salvatore Ferragamo eta Dolce & Gabbanaren irudia izan zen 2009ko udazken/neguan.
Vogue Parisek 2000ko hamarkadako 30 modeloetako bat izendatu zuen.
2017an Bottega Veneta, Vera Wang eta Oscar de la Rentaren kanpainen irudia izan zen.

## Bizitza pertsonala

2012ko abuztuan, Mariacarlak bere alaba bakarra, Marialucas, jaio zela iragarri zuen. Ama ezkongabea da.

## Aintzatespenak

* Vogue Parisek 2000ko hamarkadako 30 modeloetako bat izendatu zuen.

## Erreferentziak

* ↑ «Come si pronuncia Mariacarla Boscono» comesipronuncia.it.
* ↑ (Gaztelaniaz) MF, Equipo. (2021-07-18). «Biografía de Mariacarla Boscono | Supermodelo Italiana» Modelos Famosas (Noiz kontsultatua: 2025-03-03).
* 1 2 (Gaztelaniaz) España, Vogue. (2014-06-02). «Mariacarla Boscono: todo sobre la modelo y musa de Givenchy y Riccardo Tisci» Vogue España (Noiz kontsultatua: 2025-03-03).
* ↑ «Mariacarla Boscono» Bing (Noiz kontsultatua: 2025-03-03).
* ↑ (Gaztelaniaz) «Mariacarla Boscono. Noticias, fotos y biografía de Mariacarla Boscono» ¡HOLA! 2006-11-07 (Noiz kontsultatua: 2025-03-03).
* ↑ «Mariacarla Boscono - Model» MODELS.com (Noiz kontsultatua: 2025-03-03).
* ↑ (Gaztelaniaz) Tortora, Laura. (2024-10-20). «Mariacarla Boscono llevó 3 vestidos de novia Dolce & Gabbana Alta Moda en su boda con Claudio Stecchi» Vogue España (Noiz kontsultatua: 2025-03-03).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Mariacarla Boscono» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q470100
* Multimedia: Mariacarla Boscono / Q470100